#### E L Ő T E R J E S Z T É S

### Szombathely Megyei Jogú Város Közgyűlésének

### Városstratégiai, Idegenforgalmi és Sport Bizottságának

### 2025. szeptember 23-i ülésére

**valamint**

### Szombathely Megyei Jogú Város Közgyűlésének

### Fenntarthatósági és Klímastratégiai Szakmai Bizottságának

### 2025. szeptember 24-i ülésére

*Javaslat Szombathely város területén közművezeték építés zöldterületen történő elhelyezéséhez szükséges döntések meghozatalára*

Szombathely Megyei Jogú Város Önkormányzata Közgyűlésének a közterületek bontás utáni helyreállításáról szóló 3/2008. (IV.1.) önkormányzati rendelete 7. § (2) és (6) bekezdése szerint zöldterületben közmű csak a városfejlesztési ügyekben illetékes bizottság előzetes hozzájárulásával helyezhető el.

1. **Szombathely, Szentkirály lakópark FTTH optikai hálózat építés**

A Magyar Telekom Nyrt. (1097 Budapest, Könyves Kálmán körút 36.) megbízásából a TEODOLIT Mérnöki Iroda Kft. (9330 Kapuvár, Erzsébet királyné utca 7.) kérelmet nyújtott be Szombathely Megyei Jogú Város Önkormányzatához a „Szombathely, Szentkirály lakópark FTTH optikai hálózat építés” tárgyú munka új földkábel létesítés, „N1” típusú megszakító szekrény, optikai kábel fogadására és az optikai hálózat kötés szerelvény védelmét biztosító „bálványok” építésének engedélyezésére. A tervezett nyomvonalat a 1. számú melléklet szemlélteti. A távközlési földkábel építés kivitelezése zöldterület bontásával is jár.

A tervezett nyomvonal az alábbi önkormányzati tulajdonú földrészleteket érinti:

* 12801 hrsz-ú Határőr utca zöldterület (nyomvonal + bálványok), gyalogjárda, kavicsolt terület, közút (keresztezés kábel behúzással a Határőr utca 40 - 42. között, Vadász utca kereszteződésnél)
* 12830 hrsz-ú Skorpió utca gyalogjárda, zöldterület (nyomvonal + bálványok), közút (keresztezés kábel behúzással a Skorpió utca 2/1 - 3. között)
* 12845 hrsz-ú Göncöl utca gyalogjárda, zöldterület (nyomvonal + bálványok), közút (keresztezés kábel behúzással a Göncöl utca 2. - Oroszlán utca 9. között)
* 12863 hrsz-ú Fiastyúk utca gyalogjárda, zöldterület (nyomvonal + bálványok), közút (keresztezés kábel behúzással az Oroszlán utca 11/1.- Fiastyúk utca 1. között)
* 12881 hrsz-ú Esthajnal utca zöldterület (nyomvonal + bálványok), kavicsolt terület, gyalogjárda
* 11694 hrsz-ú Sándor László utca zöldterület (nyomvonal + bálványok)
* 12819 hrsz-ú Oroszlán utca zöldterület (nyomvonal + bálványok), közút (keresztezés bontással a Sándor László kereszteződésnél)
* 12890 hrsz-ú Oroszlán utca zöldterület (nyomvonal + bálványok), közút (keresztezés kábel behúzással a Rák utca kereszteződésnél, az Orion utca kereszteződésnél)
* 12909 hrsz-ú Orion utca gyalogjárda, kavicsolt terület (nyomvonal + bálványok), zöldterület (nyomvonal + bálványok)
* 11652 hrsz-ú Csalogány utca gyalogjárda
* 11660/9 hrsz-ú Csalogány utca zöldterület (nyomvonal + bálványok), közút (keresztezés kábel behúzással), gyalogjárda, kavicsolt terület (nyomvonal + bálványok)
* 11660/4 hrsz-ú Csalogány utca zöldterület (nyomvonal), gyalogjárda
* 11526/1 hrsz-ú Ifjúság utca zöldterület (nyomvonal), közút hosszirányú bontása
* 11525/1 hrsz-ú Ifjúság utca zöldterület (nyomvonal + „N1” tip. szekrény)

A Magyar Telekom Nyrt., a TEODOLIT Mérnöki Iroda Kft., valamint a Polgármesteri Hivatal munkatársai között folytatott egyeztetések értelmében, ahol biztosítható a meglévő, vagy jövőben ültetendő fától a védőtávolság, illetve ahol a zöldterület kevesebb, mint 1 méter, ott van lehetőség zöldterületben vezetni a nyomvonalat. A kapubejárókat rakétázással tervezik keresztezni, így a zöldterületen történő építés során nincs szükség szilárd burkolat bontásra. A 2 méternél szélesebb zöldterületen történő nyomvonal vezetésnél a járdához a lehető legközelebb, mintegy 0,3 m távolságra helyezik el az alépítmény csöveket, így elegendő helyet hagyva a későbbi faültetéshez. Az építés során mindenhol 0,3 m széles és 0,6 m mély munkaárok, illetve az út alatt meglévő védőcsövek végeinek felkutatásához kutatógödör ásásra van szükség.

Azokon a helyeken, ahol a zöldterületen való építés fenti kritériumai nem tudnak teljesülni, ott a járdába tervezték az új alépítmény nyomvonalát és törekedtek lekövetni a meglévő földkábelek nyomvonalát. Ahol elektromos vezeték is van a járdában, ott a vezeték és a telekhatár közé tervezték az új alépítmény csöveket. A kötéseket tartalmazó bálványokat közvetlenül a járda mellé tervezték elhelyezni, így minimális terület kerül csak a zöldterületből elfoglalásra.

Az Oroszlán utca déli oldalán telepített fasor védelme érdekében a nyomvonalat a járdában a kerítés felőli oldaltól 30 cm távolságra tervezték a fák védelmi zónáján kívül, amelyet a tervezett (005, 006, 010, 011, 012 jelű) bálványokkal sem érintenek.

Tervezett nyomvonal a gyalogjárdában:

|  |  |  |  |
| --- | --- | --- | --- |
| **Utca neve** | **Építés helye** | **Megjegyzés** | **Rajzszám a tervdoku-mentációban** |
| Oroszlán utca | páros oldal | nagy fák találhatók a járda közelében | 02; 04; 05; 07; 08 |
| Orion utca | 1-3. szám között | 1,2 m szélességű a zöldterület | 06 |
| Skorpió utca | mindkét oldal | páros oldalon 1,2 m szélességű a zöldterület, a páratlan oldalon 0,8 m szélességű a zöldterület, viszont elektromos vezeték a járdában, így a rakétázás nem megoldható | 04; 10 |
| Göncöl utca | mindkét oldal | páros oldalon 1,2 m zöldterület van, páratlan oldalon 0,8 m zöldterület van, elektromos vezeték a járdában, így a rakétázás nem megoldható | 05; 10 |
| Fiastyúk utca | mindkét oldal | páratlan oldalon 1,2 m zöldterület van, páros oldalon 0,8 m zöldterület van, elektromos vezeték a járdában, így a rakétázás nem megoldható | 07; 11 |
| Esthajnal utca | mindkét oldal | páratlan oldalon 1,5 m zöldterület van, páros oldalon 0,8 m zöldterület van, elektromos vezeték a járdában, így a rakétázás nem megoldható | 09 |
| Csalogány utca | 9. szám előtt | nagy fák a zöldterületen | 13 |
| Határőr utca | 22-52. szám között | 2,5 m zöldterület van, elektromos vezeték a járdában, így a rakétázás nem megoldható | 10; 11; 12 |

Zöldterületet érintő nyomvonal szakaszok:

* Határőr utca - Rák utca kereszteződés és a Határőr utca 52. között
* Határőr utca 40. számnál
* Határőr utca - Esthajnal utca kereszteződés
* Sándor László utca 11680/4 hrsz. - 11679/1 hrsz. között
* Oroszlán utca 11679/1 hrsz. mentén
* Oroszlán utca 11678 hrsz-ú ingatlan és a Sándor László utca közút között
* Oroszlán utcában a Sándor László utca 12. északnyugati telekhatáránál
* Oroszlán utca 12821 hrsz-ú ingatlan és a Skorpió utcai gyalogjárda között
* Oroszlán utca a Skorpió utca és a Göncöl utca között
* Oroszlán utca a Göncöl utca és a Fiastyúk utca között
* Oroszlán utca a Fiastyúk utca és az Esthajnal utca között
* Skorpió utcában az Oroszlán utcai gyalogjárda és a Skorpió utca 2/1 számnál tervezett útkeresztezés között
* Skorpió utca 5. délnyugati telekhatáránál
* Göncöl utcában az Oroszlán utcai gyalogjárda és a Göncöl utca 2. szám délnyugati telekhatáránál tervezett 019 jelű bálvány között
* Göncöl utcában az Oroszlán utcai gyalogjárda és az Oroszlán utca 9. délkeleti telekhatáránál tervezett 022 jelű bálvány között
* Fiastyúk utcában az Oroszlán utcai gyalogjárda és az Oroszlán utca 11/1. délnyugati telekhatáránál tervezett 025 jelű bálvány között
* Fiastyúk utcában az Oroszlán utcai gyalogjárda és a Fiastyúk utca 1. számnál tervezett útkeresztezés között
* Oroszlán utca 15/A. szám délkeleti telekhatáránál tervezett 031 jelű bálványig

Tervezett bálványok: ***(a zöldterületben tervezett bálványok vastag, dőlt betűvel)***

|  |  |  |  |
| --- | --- | --- | --- |
| **Bálvány** | **Rajzszám a tervdoku-mentációban** | **Bálvány helye** | **Ellátott ingatlanok** |
| ***001*** | ***02*** | ***Sándor László utca 12. (11695/1 hrsz.) – Oroszlán utca ker.*** | ***-*** |
| ***002*** | ***03*** | ***Oroszlán utca 11679/1 hrsz.*** | ***Oroszlán utca 11678 hrsz.*** |
| ***003*** | ***03*** | ***Sándor László utca 11680/1 hrsz.*** | ***Sándor László utca 11680/1; 11680/2 hrsz.*** |
| ***004*** | ***03*** | ***Sándor László utca 11680/4 hrsz.*** | ***Sándor László utca 11680/3; 11680/4 hrsz.*** |
| ***005*** | ***04*** | ***Oroszlán utca 24.*** | ***Oroszlán utca 22., 24., 26., 28.*** |
| ***006*** | ***05*** | ***Oroszlán utca 28. – Orion utca ker.*** | ***-*** |
| 007 | 06 | Orion utca 4. | Orion utca 4., 6. |
| 008 | 06 | Orion utca 10. | Orion utca 8., 10., 12. |
| ***009*** | ***06*** | ***Orion utca 16.*** | ***Orion utca 14., 16., 18., 20.*** |
| ***010*** | ***06*** | ***Orion utca 1.*** | ***Orion utca 1., 3.*** |
| ***011*** | ***06*** | ***Oroszlán utca 34.*** | ***Oroszlán utca 32., 34., 36., 38.*** |
| ***012*** | ***06*** | ***Oroszlán utca 40.*** | ***Oroszlán utca 40., 12917 hrsz.*** |
| ***013*** | ***02*** | ***Oroszlán utca 12821 hrsz.*** | ***-*** |
| 014 | 04 | Skorpió utca 2/1. | Skorpió utca 2. |
| ***015*** | ***04*** | ***Skorpió utca 8.*** | ***Skorpió utca 4., 6., 8., 10.*** |
| 016 | 04 | Skorpió utca 3 | Oroszlán utca 5.; Skorpió utca 3. |
| ***017*** | ***04*** | ***Skorpió utca 7.*** | ***Skorpió utca 5., 7.*** |
| ***018*** | ***10*** | ***Skorpió utca 11.*** | ***Skorpió utca 9., 11., 13.*** |
| ***019*** | ***05*** | ***Göncöl utca 2.*** | ***-*** |
| 020 | 05 | Göncöl utca 6/A. | Göncöl utca 2., 4., 6. |
| ***021*** | ***05*** | ***Göncöl utca 10.*** | ***Göncöl utca 8., 10., 12., 14.*** |
| ***022*** | ***05*** | ***Oroszlán utca 9.*** | ***Oroszlán utca 9.*** |
| ***023*** | ***05*** | ***Göncöl utca 5.*** | ***Göncöl utca 3., 5., 7., 9.*** |
| ***024*** | ***05*** | ***Göncöl utca 15.*** | ***Göncöl utca 11., 13., 15., 17.*** |
| ***025*** | ***07*** | ***Oroszlán utca 11/1.*** | ***Oroszlán utca 11., Fiastyúk utca 4.*** |
| ***026*** | ***07*** | ***Fiastyúk utca 8.*** | ***Fiastyúk utca 6., 8., 10.*** |
| 027 | 07 | Fiastyúk utca 14. | Fiastyúk utca 12., 14., Határőr utca 3. |
| ***028*** | ***07*** | ***Fiastyúk utca 1.*** | ***Fiastyúk utca 1., 3.*** |
| ***029*** | ***07*** | ***Fiastyúk utca 9.*** | ***Fiastyúk utca 5., 7., 9., 11.*** |
| ***030*** | ***11*** | ***Fiastyúk utca 15/A.*** | ***Fiastyúk utca 13., 15., Határőr utca 3.*** |
| ***031*** | ***09*** | ***Oroszlán utca 15/A.*** | ***-*** |
| ***032*** | ***09*** | ***Esthajnal utca 4.*** | ***Oroszlán utca 15/A., Esthajnal utca 4.*** |
| 033 | 09 | Esthajnal utca 10. | Esthajnal utca 6., 8., 10., 12. |
| 034 | 09 | Esthajnal utca 14. | Esthajnal utca 14., 16. |
| ***035*** | ***09*** | ***Esthajnal utca 13.*** | ***Esthajnal utca 13., Határőr utca 1.*** |
| 036 | 09 | Esthajnal utca 7. | Esthajnal utca 5., 7., 9., 11. |
| ***037*** | ***09*** | ***Esthajnal utca 3.*** | ***Esthajnal utca 1., 3.*** |
| ***038*** | ***10*** | ***Határőr utca 5.*** | ***-*** |
| ***039*** | ***10*** | ***Határőr utca 50.*** | ***-*** |
| ***040*** | ***10*** | ***Határőr utca 52.*** | ***Határőr utca 50., 52.*** |
| 041 | 10 | Határőr utca 48. | Határőr utca 46., 48. |
| 042 | 10 | Határőr utca 44. | Határőr utca 42., 44. |
| ***043*** | ***10*** | ***Határőr utca 40.*** | ***-*** |
| ***044*** | ***10*** | ***Határőr utca 38.*** | ***Határőr utca 34., 36., 38., 40.*** |
| ***045*** | ***11*** | ***Határőr utca 30.*** | ***Határőr utca 28., 30., 32.*** |
| ***046*** | ***11*** | ***Határőr utca 24.*** | ***Határőr utca 22., 24., 26.*** |
| ***047*** | ***11*** | ***Határőr utca 22.*** | ***-*** |
| ***048*** | ***12*** | ***Vadász utca 27/A.*** | ***Vadász utca 27.*** |
| ***049*** | ***12*** | ***Határőr utca 6.*** | ***Határőr utca 4., 6., 8., 10.*** |
| ***050*** | ***13*** | ***Csalogány utca 7/A.*** | ***Csalogány utca 7/A.*** |
| 051 | 13 | Csalogány utca 11. | Csalogány utca 9., 11., 13., 15. |
| 052 | 13 | Csalogány utca 12. | Csalogány utca 8., 10., 12., 14. |

Tervezett „N1” típusú megszakító szekrény:

Szombathely, 11525/1 hrsz-ú közterületi földrészleten az Ifjúság utca 24. szám és a Rumi út 287. szám telekhatáránál a zöldterületben.

A kivitelezés során fa kivágással nem kell számolni, a tervezett nyomvonal, lakosság által ültetett cserjéket érint.

A Szombathely, Oroszlán utca - Esthajnal utca kereszteződésben, az Oroszlán utca 15/A délkeleti telekhatára környezetében található ezüstfenyő (Picea pungens) védelme érdekében a fa környezetében a tervezett optikai földkábel építése fúrással történik.

A városrészen a lakosság által ültetett cserjék kapcsán javaslom, hogy a Kivitelező egyeztessen az érintett ingatlanok tulajdonosaival.

1. **„Szombathely, Paál u. 6. vee + feszp. megelőzés”**

Az E.ON Észak-dunántúli Áramhálózati Zrt. (9027 Győr, Kandó Kálmán u. 11-13.) kérelmet nyújtott be Szombathely Megyei Jogú Város Önkormányzatához a „Szombathely, Szombathely, Paál u. 6, vee + feszp. megelőzés” tárgyú munka keretében villamos energia ellátást biztosító 0,4 kV-os földkábel, 2 db FB8+4eG jelű oszlop cseréje, 1 db 6 áramkörös elosztószekrény építés engedélyezéshez. A tervezett nyomvonalat a 2. számú melléklet szemlélteti. A villamos energia ellátást biztosító földkábel építés kivitelezése zöldterület bontásával is jár.

A tervezett nyomvonal az alábbi önkormányzati tulajdonú földrészleteket érinti:

* 11891 hrsz-ú Mészáros Lőrinc utca gyalogjárda, zöldterületben FB8+4eG jelű oszlop csere gyámon
* 11965 hrsz-ú Győzelem utca gyalogjárda, zöldterület, kavicsolt terület (nyomvonal + FB8+4eG jelű oszlop csere gyámon), közút bontás (keresztirányú bontás a Borotszeg utca felé vezető útcsatlakozásban, hosszirányú bontás a Zarkaházi Szily-kastély előtti oszlop és a trafóállomás közötti parkoló terület)

Zöldterületet érintő nyomvonal szakaszok:

* Mészáros Lőrinc utca 19. szám előtt meglévő FB8+4eG jelű oszlop csere gyámon
* Győzelem utca Mészáros Lőrinc utca 19. szám északi oldalán lévő gyalogjárda mellett új 6 áramkörös elosztószekrény építés, a gyalogjárda és a Győzelem utca 1/B. szám alatti ingatlan előtti vasoszlop közötti szakaszon nyomvonal építés
* Győzelem utca 2. szám előtti (9. jelű) vasoszloptól a 11967/19 hrsz-ú ingatlan előtt.

A kivitelezés során fa kivágással nem kell számolni, a tervezett nyomvonal, lakosság által ültetett cserje és ecetfa környezetét érint.

A lakosság által ültetett cserje és ecetfa kapcsán javaslom, hogy a Kivitelező egyeztessen az érintett ingatlan tulajdonosaival.

1. **Szombathely, Szűrcsapó u. gáz nyomásszabályzó építése**

Az MVM Égáz-Dégáz Földgázhálózati Zrt. (6724 Szeged, Pulcz utca 44.) megbízásából a Karto-Plan Kft. (2803 Tatabánya, Molnár János utca 2/A.) kérelmet nyújtott be Szombathely Megyei Jogú Város Önkormányzatához a „Szombathely, Szűrcsapó u. nyomásszabályzó építés” tárgyú munka keretében gáz ellátást biztosító vezeték, valamint gáz nyomásszabályzó állomás kiépítés engedélyezésére. A tervezett nyomvonalat a 3. számú melléklet szemlélteti.

A tervezett nyomvonal az alábbi önkormányzati tulajdonú földrészletet érinti:

* 2804/22 hrsz-ú közparkban a 2805 hrsz-ú ingatlan - Szűrcsapó utca 22. - Bem József utca 21. - Bem József utca 9. szám alatt működő „Pipitér óvoda” által határolt területen

A gáz nyomásszabályzó kiépítése során fa, fás szárú növényzet nem érintett, kizárólag füves területen valósul meg a fejlesztés.

1. **Szombathely, Sallai- telep FTTH lefedő hálózat I. ütem építés**

A Magyar Telekom Nyrt. (1097 Budapest, Könyves Kálmán körút 36.) megbízásából a TEODOLIT Mérnöki Iroda Kft. (9330 Kapuvár, Erzsébet királyné utca 7.) kezelői és tulajdonosi hozzájárulás iránti kérelmet nyújtott be Városüzemeltetési és Városfejlesztési Osztályhoz a „Szombathely, Sallai-telep FTTH I. ütem” tárgyú munka keretében meglévő védőcsőben kábel behúzás, illetve új földkábel létesítés, „N1” típusú megszakító szekrények, optikai kábel fogadására és az optikai hálózat kötés szerelvény védelmét biztosító „bálványok” építésének engedélyezésére. A településrészen jelenleg csak rezes hálózat érhető el, amely nem biztosítja a kívánt szolgáltatás megfelelő minőségét. A tervezett nyomvonalat a 4. számú melléklet szemlélteti.

A tervezett nyomvonal az alábbi önkormányzati tulajdonú földrészleteket érinti:

- 5218/6 hrsz-ú Nárai utca közút (keresztezés meglévő védőcsőben kábel behúzással)

- 4987 hrsz-ú Nárai utca zöldterület (meglévő védőcsőben kábel behúzás)

- 5218/4 hrsz-ú Nárai utca gyalogjárda (meglévő védőcsőben kábel behúzás)

- 5218/8 hrsz-ú Nárai utca zöldterület (meglévő védőcsőben kábel behúzás)

- 4754 hrsz-ú Erdei Iskola utca zöldterület (meglévő védőcsőben kábel behúzás + új nyomvonal+ bálványok), közút (keresztezés meglévő védőcsőben kábel behúzással a Középhegyi úti kereszteződésben), gyalogjárda (meglévő védőcsőben kábel behúzás, kutató gödrök ásása,

- 4769/9 hrsz-ú Varasdy Károly utca gyalogjárda, zöldterület (nyomvonal + bálványok), kavicsolt terület, közút (keresztezés meglévő védőcsőben kábel behúzással az Erdei iskola utcai útkereszteződésben, a Reismann János utcai útkereszteződés É-i, NY-i, D-i ágán, a Rauscher Miksa utcai útkereszteződés É-i, D-i ágán)

- 4680 hrsz-ú Középhegyi út zöldterület (nyomvonal + bálványok), közút (Szőlőhegy utcai útcsatlakozás keresztezés kábel behúzással)

- 4731/7 hrsz-ú Szőlőhegy utca zöldterület (nyomvonal+ bálványok)

- 4769/1 hrsz-ú Lőportár utca zöldterület, közút (keresztezés bontással)

- 4777/22 hrsz-ú Reismann János utca gyalogjárda, zöldterület (bálványok)

- 4769/17 hrsz-ú Reismann János utca

- 4777/43 hrsz-ú Rauscher Miksa utca gyalogjárda, zöldterület (bálványok), közút (keresztezés meglévő védőcsőben kábel behúzással a Varasdy Károly utcai kereszteződésben)

- 4769/32 hrsz-ú Rauscher Miksa utca gyalogjárda, zöldterület (bálványok)

- 4779 hrsz-ú Tömjénhegy utca gyalogjárda, zöldterület (nyomvonal + bálványok), kavicsolt terület, közút (keresztezés meglévő védőcsőben kábel behúzással a Tömjénhegy utca 1-6. számok között, Varasdy Károly utcai kereszteződésben)

- 12512 hrsz-ú Varasdy Károly utca gyalogjárda, zöldterület (nyomvonal + bálvány)

- 12504 hrsz-ú Bodányi Ödön utca gyalogjárda (fák védelmi zónája miatt a Bodányi Ödön utca 24. szám előtt két szakaszon rakétázás), zöldterület (nyomvonal + bálványok)

- 12434 hrsz-ú Lőportár utca gyalogjárda, zöldterület (nyomvonal + bálvány), közút (Bodányi Ödön utcai útcsatlakozásban keresztezés meglévő védőcsőben kábel behúzással)

- 12481 hrsz-ú Varasdy Károly utca gyalogjárda, zöldterület (bálvány)

- 12470 hrsz-ú Bernstein Béla utca gyalogjárda (fák védelmi zónája miatt a Bernstein Béla utca 18. és a 26. szám előtt rakétázás), zöldterület (bálvány), közút (Varasdy Károly utcai É-i és D-i útcsatlakozásban, illetve a Lőportár utcai útcsatlakozásban keresztezés meglévő védőcsőben kábel behúzással)

- 12447 hrsz-ú Varasdy Károly utca gyalogjárda, zöldterület (bálványok)

- 12435 hrsz-ú Tömjénhegy utca térkő és aszfalt burkolatú gyalogjárda

A Magyar Telekom Nyrt., a TEODOLIT Mérnöki Iroda Kft., valamint a Polgármesteri Hivatal munkatársai között folytatott egyeztetések értelmében a favédelmi előírások figyelembevétele mellett fokozott figyelmet igénylő munkavégzés az alábbi szakaszokon szükséges:

* Szombathely, Szőlőhegy utca:

Az utcában nem található járda, illetve a kerítés és aszfaltos út közötti zöldterületen fák találhatók. A fák köré 3 méter sugarú kört jelöltek ki. Ezeken a körökön belül bontással járó munkafolyamat nem történik. A körön kívül egy kis kiterjedésű indító és fogadó gödör kiásása után a fák mellett rakétázással haladnak el védőcsőben. Az utca északi, páratlan oldalán jelenleg is van a Telekomnak földkábele, így a lehetőségekhez képest, ennek a nyomvonalát követik le a tervezett nyomvonallal.

* Szombathely, Középhegyi út

A Középhegyi út 2/A. szám alatti ingatlan ellátásánál 1,9 méterre vezetik az utolsó fától a nyomvonalat, így a fa mellett rakétázással haladnak el.

* Szombathely, Erdei iskola utca

A Középhegyi út 2/A. szám alatti ingatlan ellátásánál 1,9 méterre vezetik az utolsó fától a nyomvonalat, így a fa mellett rakétázást alkalmaznak.

* Szombathely, Bodányi Ödön utca

Az utcában, az aszfaltos járda és út közötti 2 méter széles zöldterületen nagy méretű fák találhatóak, ezért a fák mellett rakétázással haladnak el.

* Szombathely, Bernstein Béla utca

A Bernstein Béla utca 18. szám alatti ingatlan előtt a járda közelében 1 db nagyobb méretű, míg a 26 sz. ingatlan előtt 2 db nagyobb méretű fa található a járda közelében. Ezért a fák mellett rakétázással haladnak el.

* Szombathely, Tömjénhegy utca

A Tömjénhegy utca 3/A. szám előtt, a díszkertek közepében két nagyobb méretű fa található. Ezért az aszfaltos úthoz közel, a fáktól lehető legtávolabban vezetik a tervezett nyomvonalat. A fák védelmi zónáján belül rakétázást alkalmaznak.

A kivitelezés során fa kivágással nem kell számolni, a tervezett nyomvonal lakosság által ültetett cserjék környezetét érinti. A lakosság által ültetett cserjék kapcsán javaslom, hogy a Kivitelező egyeztessen az érintett ingatlan tulajdonosaival.

1. **Szombathely, Százhold utca HMKE villamos energia ellátás**

Az E.ON- Észak Dunántúli Áramhálózati Zrt. (9027 Győr, Kandó Kálmán utca 11-13.) kezelői és tulajdonosi hozzájárulás iránti kérelmet nyújtott be Szombathely Megyei Jogú Város Önkormányzatához a „Szombathely, Százhold utca HMKE igényére”. Az érintett transzformátor körzetében a csatlakoztatott háztartási méretű kiserőművek teljesítménye elérte a közcélú hálózat felvevőképességének felső határát. Új HMKE csatlakoztatás a hálózaton határértéken túli feszültséget eredményezne, mely mind az újonnan csatlakozó, mind a korábban csatlakoztatott kiserőművek illetve a többi – azonos áramkörre csatlakozó - felhasználó esetében is problémát okoz.

A tervezett nyomvonal az előterjesztés 5. számú melléklete.

A tervezett nyomvonal az alábbi önkormányzati tulajdonú földrészleteket érinti:

- 9727 hrsz-ú Felsőbüki Nagy Pál utca járda bontása

- 10816 hrsz-ú ingatlan zöldterület (nyomvonal)

- 9947/1 hrsz-ú Újvilág utca keresztezése átvágással

- 9869 hrsz-ú Felsőbüki Nagy Pál utca járda bontása

- 9832 hrsz-ú Móra Ferenc utca keresztezése átvágással és járda bontás

- 9760 hrsz-ú Százhold utca járda bontása

Nyomvonal leírása:

A tervezett 10 kV-os földkábel nyomvonala Lengyár 10 kV-os vonal Újvilág lkp. (KT) ,Vegyesipari V.(35)-Újvilág lakópark II. között tervezett 10kV-os földkábelt fel kell hasítani és meg kell toldani.

A toldás helyétől 10kV-os földkábelt kell fektetni az Országh László utca irányába. A kábel a tervezett kompakt állomás 10 kV-os kapcsoló készülék cellájába kerül bekötésre.

A 0,4 kV-os szabadvezeték építése során Felső Büki Nagy Pál utca 1.sz. oszlopra, . Felső Büki Nagy Pál utca - Móra Ferenc utca kereszteződésben a 6. sz. oszlopra és a Százhold utca 7. sz. oszlopra a tervezett kábelt fel kell kötni a meglévő hálózatra.

A tervezett 0,4 kV-os földkábel építése során az Országh László utcai transzformátortól az elosztószekrényig földkábelt kell fektetni. A K10 és K5 elosztószekrényben új bontási pontot kell létrehozni az Újvilág utca transzformátor állomás irányába.

A transzformátortól a Móra Ferenc utca 16. számú oszlopáig 150 m NAYY-J 4x240mm2+4x25mm2 földkábelt kell fektetni. Az oszlop mellé egy új 3 áramkörös elosztószekrényt kell elhelyezni, melyből meg kell táplálni az oszlopot 150 mm2 keresztmetszetű kábellel. A 16. számú oszlopon egy új szakaszszekrényben bontási pontot kell létrehozni a Móra F. u. transzformátor állomás irányába.

A transzformátortól a Felsőbüki Nagy Pál utca u. 60. számmal szemközti végoszlopáig 175m NAYY-J 4x240mm2+4x25mm2 földkábelt kell fektetni. Az oszlop mellé egy új 3 áramkörös elosztószekrényt kell elhelyezni, melyből meg kell táplálni az oszlopot 150mm2 keresztmetszetű kábellel. A K6 elosztószekrényben új bontási pontot kell létrehozni a Gábor Á. u. I. transzformátor állomás irányába. - A transzformátortól a Százhold u. 43. szám előtti végoszlopáig 250m NAYY-J 4x240mm2+4x25mm2 földkábelt kell fektetni. Az oszlop mellé egy új 4 áramkörös elosztószekrényt kell elhelyezni, melyből meg kell táplálni az oszlopot 150mm2 keresztmetszetű kábellel. A K3 elosztószekrényben új bontási pontot kell létrehozni a Gábor Áron utca I. transzformátor állomás irányába.

A nyomvonal érinti a Móra Ferenc utcában található fák védelmi zónáját.

A fás szárú növények védelme érdekében javaslom, hogy a kivitelezéshez szükséges közútkezelői- és tulajdonosi hozzájárulás azzal a feltétellel kerüljön kiadásra, ha a Beruházó jogosultsággal rendelkező szakági tervezővel favédelmi tervet készíttet, amelyet a Városstratégiai, Idegenforgalmi és Sport Bizottság elé kell terjeszteni jóváhagyásra.

A Felsőbüki Nagy Pál utcai lakosok által ültetett cserjék kapcsán javaslom, hogy a Kivitelező egyeztessen az érintett ingatlanok tulajdonosaival.

1. **Szombathely, Brigád utca feszültség panasz műszaki megoldása és villamosenergia ellátása**

A SFM-VILL Kft. (9241 Jánossomorja, Dózsa György u. 3.) az E.ON Észak-dunántúli Áramhálózati Zrt. (9027 Győr, Kandó Kálmán u. 11-13.) megbízásából kezelői és tulajdonosi hozzájárulás iránti kérelmet nyújtott be a Városüzemeltetési és Városfejlesztési Osztályhoz. A tervezett nyomvonalrajz az előterjesztés 6. számú melléklete.

A kérelem szerint az áramszolgáltató felé a Szombathely, Brigád u. kisfeszültégű hálózatán újabb HMKE csatlakozási igények merültek fel, melyek csatlakoztatása a hálózaton határértéken túli feszültséget eredményezne, mely mind az újonnan csatlakozó, mind a korábban csatlakoztatott kiserőművek, illetve a többi – azonos áramkörre csatlakozó - felhasználó esetében is problémát okoz. Az áramszolgáltató az újabb HMKE igények befogadása és fennálló feszültségpanasz megoldása érdekében meghatározta a szükséges hálózati beavatkozást. A Szombathely, Béke tér elnevezésű OTR állomást a meglévő M.14 sz-ú oszlopról el kell bontani, a földkábel felvezetés és 49957 sz-ú oszlopkapcsoló megtartása mellett, és új KT állomást kell építeni (2+1 KÖF elosztóval és 250kVA-es transzformátorral) közterületen az OTR állomás melletti füves területen, melybe a „Prenor” TR állom ás felé haladó KÖF kábelt fel kell hasítani, és be kell forgatni. A transzformátor állomásból a Béke tér irányába a 3 sz-ú oszlopig 2db erőátviteli 4x150mm2 NAYY-J földkábelt és 1db közvilágítási 4x25mm2 NAYY-J földkábelt 4m hosszban, a Csók István u. és Kert u. kisfeszültségű szabadvezetékes hálózatok ellátására az M.14 sz-ú oszlopig 2db 4x150mm2 NAYY-J erőátviteli földkábelt és 1 db 4x25mm2 NAYY-J közvilágítási fölkábelt 2m hosszban kell létesíteni. A Brigád u. irányába új áramkört kell indítani 1db 4x240mm2 NAYY-J erőátviteli földkábellel és 1db 4x25mm2 NAYY-J közvilágítási földkábellel 245,5m hosszban. A Csók István u. 6 sz-ú oszlopa mellet új 4 ák. szabadtéri elosztószekrényt kell létesíteni, melyről meg kell táplálni a Brigád u. szabadvezetékes hálózatát 1db 4x150mm2 NAYY-J földkábellel 21,4m hosszban. A Csók I. u. 6 sz-ú és a Brigád u. 1 sz. oszlopa közötti kötegelt szabadvezetéket el kell bontani, a Csók István u. 6 sz-ú oszlopán a szakaszszekrényt cserélni kell, a Tulipán u. irányába futó kötegelt szabadvezetéket a tervezett 4 ák. elosztószekrényből kell megtáplálni 1db 4x150mm2 NAYY-J földkábellel, a szakaszszekrényből a körzethatár az elosztószekrénybe kerül áthelyezésre. A Brigád u. 1sz. és 6sz. oszlopa között a 4x50mm2+25mm2 kalu vezetéket 165,5 m hosszban, a 6 sz-ú oszloptól 9 sz. oszlopig a meglévő 3x25mm2+16mm2 kalu szabadvezetéket és a 9.sz-ú is 10 sz-ú oszlopok között a 4x25mm2 ML + 25mm2 Ald vezetéket 36,4m hosszban 4x95+25mm2 NFA2X vezetékre kell cserélni 186 m hosszban.

A vegyes korú vizsgált fák és cserjék a Csók István utca páros oldalán és a Béke tér sarkán, fasori sávban találhatók, a tervezett vezeték bizonyos helyeken közel épül hozzájuk, emiatt veszélyeztetettek. A favédelmi tervvel kiegészített nyomvonalrajzon a Vörös Katalin (okl. táj- és kertépítész mérnök, okl. favizsgáló szakmérnök, minősített favizsgáló) jelölte az érintett fák védelme érdekében betartandó utasításokat. A kivitelezés során 1 gyümölcsfa (szilva) kivágását meg kell fontolni a Csók István utca 2. számú ingatlan előtt, az alacsony kockázatarányos megtarthatósági mutató alapján.

A nyomvonallal érintett fák védelme érdekében javaslom, hogy a tájépítész utasításainak betartása mellett, a fák 2 méteres környezetében a villamos földkábel fektetése kizárólag árokásás nélküli, gyökérsérülést nem okozó technológiával legyen végezhető.

1. **Szombathely, délnyugat GPON lefedő hálózat**

A Magyar Telekom Nyrt. (1097 Budapest, Könyves Kálmán körút 36.) megbízásából a Teodolit Mérnöki Iroda Kft. (9330 Kapuvár, Erzsébet királyné utca 7.) kezelői és tulajdonosi hozzájárulás iránti kérelmet nyújtott be a Városüzemeltetési és Városfejlesztési Osztályhoz a „Szombathely, DNY GPON optikai hálózat építés” tárgyú munka keretében. A kérelem szerint a településrészen, a Nárai Külső úton, az Alsóhegyi úton, a Batsányi János utcában, az Áprily Lajos utcában, a Kürtös utcában, a Jékely Zoltán utcában, a Brenner Tóbiás körúton, a Margaréta utcában, a Brenner Tóbiás körúton, a Huszt utcában, a Hajnóczy József utcában, a Külső Pozsonyi úton, a Rába utcában jelenleg csak rezes hálózat érhető el, mely nem biztosítja a kívánt szolgáltatás megfelelő minőségét. A nagy sávszélességű szolgáltatások igénybevételét, csakis az optikai hálózat megépítése teszi lehetővé. A településrészen nem lehetséges tisztán léges technológiával megvalósítani a lefedő hálózatot, ezért alépítmény hálózat építés és meglévő alépítmény csőbe történő behúzás is szükséges. A tervezett nyomvonalat a 7. számú melléklet szemlélteti.

A Magyar Telekom Nyrt., a TEODOLIT Mérnöki Iroda Kft., valamint a Polgármesteri Hivatal munkatársai között folytatott egyeztetések értelmében, ahol biztosítható a meglévő, vagy jövőben ültetendő fától a védőtávolság, illetve ahol a zöldterület kevesebb, mint 1 méter, ott van lehetőség zöldterületben vezetni a nyomvonalat. A kapubejárókat rakétázással tervezik keresztezni, így a zöldterületen történő építés során nincs szükség szilárd burkolat bontásra. A 2 méternél szélesebb zöldterületen történő nyomvonal vezetésnél a járdához a lehető legközelebb, mintegy 0,3 m távolságra helyezik el az alépítmény csöveket, így elegendő helyet hagyva a későbbi faültetéshez. Az építés során mindenhol 0,3 m széles és 0,6 m mély munkaárok, illetve az út alatt meglévő védőcsövek végeinek felkutatásához kutatógödör ásásra van szükség.

Azokon a helyeken, ahol a zöldterületen való építés fenti kritériumai nem tudnak teljesülni, ott a járdába tervezték az új alépítmény nyomvonalát és törekedtek lekövetni a meglévő földkábelek nyomvonalát. Ahol elektromos vezeték is van a járdában, ott a vezeték és a telekhatár közé tervezték az új alépítmény csöveket. A kötéseket tartalmazó bálványokat közvetlenül a járda mellé tervezik elhelyezni, így minimális terület kerül csak zöldterületből elfoglalásra.

A tervezett nyomvonal kizárólag füvesített területet érint, fásszárú növényzetet, fát, cserjét nem.

1. **Szombathely, Jászai Mari út - Krúdy utca 9056/5 hrsz-ú fűtőmű közelében található FTTS 3087 mobil bázisállomás optikai kábeles ellátása**

A CommCAD Kft. (2021 Dunakeszi, Arad u. 5.) a V-Hálózat Távközlési Zrt. (1112 Budapest, Boldizsár utca 2.) megbízásából kezelői és tulajdonosi hozzájárulás iránti kérelmet nyújtott be a Városüzemeltetési és Városfejlesztési Osztályhoz. A kérelem szerint a Szombathely, Jászai Mari út - Krúdy utca 9056/5 hrsz-ú ingatlanon lévő fűtőmű kéménye közelében található FTTS 3087 mobil bázisállomás optikai kábeles ellátásának tervezés- engedélyeztetési munkáit szeretnék elvégezni.

A Szent Flórián utca 47. számú társasház mögötti zöldsávban található N1 alépítményi megszakítótól indulva, a betonlap burkolatos garázsbejárókat átvágással keresztezve kell 2xLPE40 csöves új alépítményt építeni, melyet az aszfalt útburkolat alatt átfúrással kell átvezetni a parkoló melletti zöldterületbe. A zöldterületből szintén átfúrással kell keresztezni az aszfalt utat, majd a fűtőmű kerítése melletti járdájában építendő új N1 szekrényben végződtetni. Az új megszakítóból 2xLPE40 bevezető csövet tervezük építeni a bázisállomás konténeréhez, a fűtőmű bevezető útját átfúrással keresztezve, majd a telekre való bevezetés után, a belső út melletti zöldterületben kiépítve. A konténer melletti aszfalt utat átvágással kell keresztezni az út alatti távfűtő vezeték miatt. A tervezett bevezető csővel a konténer oldal falához kell felvezetést építeni.

A tervezett nyomvonalba eső közmű keresztezések helyén az új alépítményt KPE110 csöves védelemben kell elhelyezni, a távfűtő vezetékeket felülről terveztük keresztezni A tervezett alépítménybe a meglévő N1 szekrényben lévő SHn-535 kötéstől indulva új Fve2x12B kábelt kell behúzni, a tervezett kábelen a fűtőmű kerítése mellé tervezett megszakítóban 20 m tartalék hurkot kell képezni. A tervezett nyomvonalat a 8. számú melléklet szemlélteti.

A Városüzemeltetési és Városfejlesztési Osztály megállapította, hogy a tervezett optikai kábel nem kerülhetett más nyomvonalra, mivel a többi közmű védőtávolságát szem előtt kell tartani.

A tervezett nyomvonal kizárólag füvesített területet érint, fásszárú növényzetet, fát, cserjét nem.

1. **Szombathely, Kunc Adolf utca 8.-18. társasházak csapadékvíz elvezetése**

Az ÉPGÉP Kft. (9700 Szombathely, Géfin Gyula u. 22. fszt. 2.) kezelői és tulajdonosi hozzájárulás iránti kérelmet nyújtott be a Városüzemeltetési és Városfejlesztési Osztályhoz a „Szombathely, Kunc Adolf utca 8.-18. társasházak csapadékvíz elvezetése” tárgyú munka keretében.

A Kunc Adolf utcában egyesített rendszerű szennyvíz és csapadék elvezető hálózat lett kialakítva. A megnövekedett igények miatt a hálózat túlterheltté vált, a Társasházak pincéit rendszeresen elönti a szennyvízzel terhet csapadék. A VASIVÍZ Zrt. közműszolgáltató tájékoztatása alapján a szennyvíz hálózat bővítésé aránytalanul nagy költségekkel járna, ezért kedvezőbb megoldás a tetőről lefolyó csapadékok bevezetése a közterületi csapadék hálózatba. Az utcában működő önálló csapadékelvezető hálózat a Perint patakba vezeti a csapadékot, ezzel tehermentesíti az egyesített rendszerű szennyvíz közművet. A meglévő szennyvíz és csapadékvíz az épületből való kilépés után, egyesítő aknában kerül összevezetésre, ahonnét bevezetésre kerül az útpálya alatt haladó szennyvíz közmű vezetékbe.

A terv tartalmazza a csapadék kivezetések szintjének emelését, belső átalakítással és új pincefal áttöréssel, valamint az egyesítő aknáról a csapadék bevezetés megszüntetését. A szennyvíz elvezetés egyesítő akna utána szakaszai változatlan formában üzemelnek tovább.

A Kunc Adolf utcában kialakított közterületi aknák folyási szintje magas, a csapadék nehezen bevezethető. A befogadó a Móra Ferenc utcában a Kunc Adolf kereszteződéstől nyugatra lévő első csapadékakna lesz. A vezeték a Diófa utcai gerincre csatlakozik, majd a Diófa utcából az Újvilág utcai gerincen keresztül beömlik a patakba. A befogadótól az új vezeték északi irányba halad az új 1.sz aknához. A vezeték továbbhalad északi irányban a 2.sz aknához, majd az akna után az épülettel párhuzamosan a 3.sz aknához csatlakozik, ezután a vezeték az épület keleti homlokzatával párhuzamosan halad északi irányba az épülettől kb. 3 m távolságra. A vezetékre az épületből kilépő csapadék vezetékek kerülnek rákötésre, megfelelő műanyag aknák beiktatásával. A tervezett nyomvonalat a 9. számú melléklet szemlélteti.

A Városüzemeltetési és Városfejlesztési Osztály megállapította, hogy a tervezett csapadékvíz elvezető hálózat nem kerülhetett más nyomvonalra, mivel a többi közmű védőtávolságát szem előtt kell tartani. A tervezett nyomvonalon a társasház által ültetett 6 fa kivágása szükséges, melyről a Társasházak, a körzet képviselője, valamint a Környezetvédelmi Iroda tájékoztatásra kerültek. Amennyiben nem lehetséges a fák helyszíni pótlása, az érintett terület közelében kell telepíteni azokat.

1. **Szombathely, Puskás Tivadar utcában 22 kV-os szabadvezeték kiváltása földkábelre**

A 87-89. számú főutak Szombathely északkeleti elkerülő, valamint az M87 gyorsforgalmi útra vonatkozó kiviteli tervdokumentáció tervezési feladatai közt szerepel a „daday és D” Műszaki és Kereskedelmi Bt. (8900 Zalaegerszeg, Kosztolányi u. 12-14.) szaktervező cég által benyújtott kis és középfeszültségű villamos vezeték terve, mely tartalmazza a 22 kV-os földkábel építést a Puskás Tivadar utcában a felüljáró építése miatt. Ennek kapcsán kezelői és tulajdonosi hozzájárulás iránti kérelmet nyújtott be a Városüzemeltetési és Városfejlesztési Osztályhoz.

A meglévő 22 kV-os szabadvezeték nyomvonalába beépítésre kerül a tervezett 31 számú V 12-4550 tip. vasoszlop a megmaradó 22 kV-os szabadvezeték lefeszítésére. A tervezett 31 sz oszloptól 22 kV-os földkábel kerül indításra a Puskás Tivadar u. irányába a vasúti pályatest keresztezésével. A vasúti pálya keresztezése irányított fúrással történik. A vasútkeresztezés után a tervezett nyomvonal keresztezi a felüljáró alatt átvezető utat majd a tervezett úttal párhuzamosan halad és keresztezi a Puskás T u. tervezett szakaszát. Az útkeresztezés után a tervezett 32 sz oszlopra csatlakozik. A tervezett 32 sz V 12-3550 tip. oszlop a meglévő 22 kV-os szabadvezeték nyomvonalába kerül beépítésre és a megmaradó 22 kv-os szabadvezeték az oszlopon lefeszítésre kerül. A 31 és 32 sz. oszlopokra a földkábel leválasztására OK6 típusú független földelőkéses oszlopkapcsolót valamint a kábelvégre túlfeszültség levezetőt kell elhelyezni. A meglévő 22 kV-os szabadvezeték a tervezett 31 és 32 sz. oszlopok között bontásra kerül. A tervezett nyomvonalat a 10. számú melléklet szemlélteti.

A tervezett nyomvonal kizárólag füvesített területet érint, fásszárú növényzetet, fát, cserjét nem.

Kérem a Tisztelt Bizottságokat, hogy az előterjesztést megtárgyalni, és a határozati javaslatokat elfogadni szíveskedjék!

**Szombathely, 2025. szeptember „ ”**

**/: Horváth Soma :/**

**I.**

**Határozati Javaslat**

**…../2025. (IX.23.) VISB. sz. határozat**

A Városstratégiai, Idegenforgalmi és Sport Bizottság a „*Javaslat Szombathely város területén közművezeték építés zöldterületen történő elhelyezéséhez szükséges döntések meghozatalára*” című előterjesztést megtárgyalta, és Szombathely Megyei Jogú Város Önkormányzata Közgyűlésének a közterületek bontás utáni helyreállításáról szóló 3/2008. (IV.1.) önkormányzati rendelete 7. § (2) és (6) bekezdése alapján az alábbi döntést hozta:

1. A Bizottság hozzájárul, hogy a Magyar Telekom Nyrt. beruházásában tervezett „Szombathely, Szentkirály lakópark FTTH optikai hálózat építés” tárgyú munka keretében a távközlési hálózat fejlesztéseként új földkábel létesítés, „N1” típusú megszakító szekrény, optikai kábel fogadására és az optikai hálózat kötés szerelvény védelmét biztosító „bálványok” kiépítésre kerüljenek az előterjesztés 1. számú melléklete szerint. A Bizottság javasolja, hogy a lakóparkban a lakosság által ültetett cserjék kapcsán a Kivitelező egyeztessen az érintett ingatlanok tulajdonosaival.
2. A Bizottság hozzájárul, hogy az E.ON Észak-dunántúli Áramhálózati Zrt. beruházásában tervezett „Szombathely, Paál u. 6. vee + feszp. megelőzés” tárgyú munka keretében villamos energia ellátást biztosító 0,4 kV-os földkábel, 2 db FB8+4eG jelű oszlop cseréje, 1 db 6 áramkörös elosztószekrény kiépítésre kerüljön az előterjesztés 2. számú melléklete szerint. A Bizottság javasolja, hogy a lakosság által ültetett cserje és ecetfa kapcsán a Kivitelező egyeztessen az érintett ingatlanok tulajdonosaival.
3. A Bizottság támogatja, hogy az MVM Égáz-Dégáz Földgázhálózati Zrt. beruházásában tervezett „Szombathely, Szűrcsapó utca gáz nyomásszabályzó építés” tárgyú munka keretében gáz ellátást biztosító vezeték, valamint gáz nyomásszabályzó állomás kiépítésre kerüljön az előterjesztés 3. számú melléklete szerint.
4. A Bizottság hozzájárul, hogy a Magyar Telekom Nyrt. beruházásában tervezett „Szombathely, Sallai-telep FTTH lefedő hálózat I. ütem építés” tárgyú munka keretében a távközlési hálózat fejlesztéseként meglévő alépítményben földkábel behúzás, új földkábel létesítés, „N1” típusú megszakító szekrény, optikai kábel fogadására és az optikai hálózat kötés szerelvény védelmét biztosító „bálványok” kiépítésre kerüljenek az előterjesztés 4. számú melléklete szerint. A Bizottság javasolja, hogy a lakóparkban a lakosság által ültetett cserjék kapcsán a Kivitelező egyeztessen az érintett ingatlanok tulajdonosaival.
5. A Bizottság hozzájárul, hogy az E.ON Észak-dunántúli Áramhálózati Zrt. beruházásában tervezett „Szombathely, Százhold utca HMKE villamos energia ellátás” tárgyú munka keretében a villamos energia ellátást biztosító 10 kV-os és 0,4 kV-os földkábel, szabadon álló elosztószekrények, valamint transzformátor állomás kiépítésre kerüljenek azzal a feltétellel, hogy a kivitelezéshez szükséges közútkezelői- és tulajdonosi hozzájáruláshoz favédelmi tervet kell készíteni oly módon, hogy a lakosság által ültetett fák és cserjék kapcsán a Kivitelező folytasson egyeztetést az érintett ingatlan tulajdonosával, a favédelmi tervet a Városstratégiai, Idegenforgalmi és Sport Bizottság elé kell terjeszteni jóváhagyásra.
6. A Bizottság támogatja, hogy az E.ON Észak-dunántúli Áramhálózati Zrt. beruházásában tervezett „Szombathely, Brigád utca feszültségpanasz” tárgyú munka keretében a villamos energia ellátást biztosító földkábel, KT állomás, szabadon álló elosztószekrények, a meglévő cseréjével új transzformátor állomás kiépítésre kerüljenek az előterjesztés 6. számú melléklete szerint.
7. A Bizottság hozzájárul, hogy a Magyar Telekom Nyrt. beruházásában tervezett „Szombathely, délnyugat GPON lefedő hálózat építés” tárgyú munka keretében a távközlési hálózat fejlesztéseként meglévő oszlopsoron légkábel építés, meglévő alépítményben földkábel behúzás, új földkábel létesítés, „N1” típusú megszakító szekrények, optikai kábel fogadására és az optikai hálózat kötés szerelvény védelmét biztosító „bálványok” kiépítésre kerüljenek az előterjesztés 7. számú melléklete szerint.
8. A Bizottság támogatja, hogy a V-Hálózat Távközlési Zrt. beruházásában tervezett „Szombathely, Jászai Mari út - Krúdy utca 9056/5 hrsz-ú fűtőmű közelében található FTTS 3087 mobil bázisállomás optikai kábeles ellátása” tárgyú munka keretében a távközlési hálózat fejlesztéseként új földkábel kiépítésre kerüljön az előterjesztés 8. számú melléklete szerint.
9. A Bizottság hozzájárul, hogy a Szombathely, Kunc Adolf utca 8-18. szám alatti társasházak csapadékvíz elvezetése kiépítésre kerüljön az előterjesztés 9. számú melléklete szerint.
10. A Bizottság támogatja, hogy a „87-89. sz. főutak Szombathely északkeleti elkerülő, valamint az M87 gyorsforgalmi útra vonatkozó Kiviteli Tervdokumentáció tervezési feladatai” tárgyú munka keretében a Szombathely, Puskás Tivadar utcában 22 kV-os szabadvezeték földkábelre történő kiváltása megvalósuljon az előterjesztés 10. számú melléklete szerint.

**Felelős**: Dr. Nemény András polgármester

Horváth Soma, alpolgármester

Tóth Kálmán, a Városstratégiai, Idegenforgalmi és Sport Bizottság elnöke

(a végrehajtás előkészítéséért:

dr. Gyuráczné dr. Speier Anikó, a Városüzemeltetési és Városfejlesztési Osztály vezetője)

**Határidő:** azonnal

**II.**

**Határozati Javaslat**

**…../2025. (IX.24.) FKSZB. sz. határozat**

A Fenntarthatósági és Klímastratégiai Szakmai Bizottság a „Javaslat Szombathely város területén közművezeték építések zöldterületen történő elhelyezéséhez szükséges döntések meghozatalára” című előterjesztést megtárgyalta, és Szombathely Megyei Jogú Város Önkormányzatának Szervezeti és Működési Szabályzatáról szóló 16/2024. (X.1.) önkormányzati rendelet 69. § 5. pontja alapján az alábbi döntést hozta:

1. A Bizottság egyetért azzal, hogy a Magyar Telekom Nyrt. beruházásában tervezett „Szombathely, Szentkirály lakópark FTTH optikai hálózat építés” tárgyú munka keretében a távközlési hálózat fejlesztéseként új földkábel létesítés, „N1” típusú megszakító szekrény, optikai kábel fogadására és az optikai hálózat kötés szerelvény védelmét biztosító „bálványok” kiépítésre kerüljenek az előterjesztés 1. számú melléklete szerint. A Bizottság javasolja, hogy a lakóparkban a lakosság által ültetett cserjék kapcsán a Kivitelező egyeztessen az érintett ingatlanok tulajdonosaival.
2. A Bizottság egyetért azzal, hogy az E.ON Észak-dunántúli Áramhálózati Zrt. beruházásában tervezett „Szombathely, Paál u. 6. vee + feszp. megelőzés” tárgyú munka keretében villamos energia ellátást biztosító 0,4 kV-os földkábel, 2 db FB8+4eG jelű oszlop cseréje, 1 db 6 áramkörös elosztószekrény kiépítésre kerüljön az előterjesztés 2. számú melléklete szerint. A Bizottság javasolja, hogy a lakosság által ültetett cserje és ecetfa kapcsán a Kivitelező egyeztessen az érintett ingatlanok tulajdonosaival.
3. A Bizottság egyetért azzal, hogy az MVM Égáz-Dégáz Földgázhálózati Zrt. beruházásában tervezett „Szombathely, Szűrcsapó utca gáz nyomásszabályzó építés” tárgyú munka keretében gáz ellátást biztosító vezeték, valamint gáz nyomásszabályzó állomás kiépítésre kerüljön az előterjesztés 3. számú melléklete szerint.
4. A Bizottság egyetért azzal, hogy a Magyar Telekom Nyrt. beruházásában tervezett „Szombathely, Sallai-telep FTTH lefedő hálózat I. ütem építés” tárgyú munka keretében a távközlési hálózat fejlesztéseként meglévő alépítményben földkábel behúzás, új földkábel létesítés, „N1” típusú megszakító szekrény, optikai kábel fogadására és az optikai hálózat kötés szerelvény védelmét biztosító „bálványok” kiépítésre kerüljenek az előterjesztés 4. számú melléklete szerint. A Bizottság javasolja, hogy a lakóparkban a lakosság által ültetett cserjék kapcsán a Kivitelező egyeztessen az érintett ingatlanok tulajdonosaival.
5. A Bizottság egyetért azzal, hogy az E.ON Észak-dunántúli Áramhálózati Zrt. beruházásában tervezett „Szombathely, Százhold utca HMKE villamos energia ellátás” tárgyú munka keretében a villamos energia ellátást biztosító 10 kV-os és 0,4 kV-os földkábel, szabadon álló elosztószekrények, valamint transzformátor állomás kiépítésre kerüljenek azzal a feltétellel, hogy a kivitelezéshez szükséges közútkezelői- és tulajdonosi hozzájáruláshoz favédelmi tervet kell készíteni oly módon, hogy a lakosság által ültetett fák és cserjék kapcsán a Kivitelező folytasson egyeztetést az érintett ingatlan tulajdonosával, a favédelmi tervet a Városstratégiai, Idegenforgalmi és Sport Bizottság elé kell terjeszteni jóváhagyásra.
6. A Bizottság egyetért azzal, hogy az E.ON Észak-dunántúli Áramhálózati Zrt. beruházásában tervezett „Szombathely, Brigád utca feszültségpanasz” tárgyú munka keretében a villamos energia ellátást biztosító földkábel, KT állomás, szabadon álló elosztószekrények, a meglévő cseréjével új transzformátor állomás kiépítésre kerüljenek az előterjesztés 6. számú melléklete szerint.
7. A Bizottság egyetért azzal, hogy a Magyar Telekom Nyrt. beruházásában tervezett „Szombathely, délnyugat GPON lefedő hálózat építés” tárgyú munka keretében a távközlési hálózat fejlesztéseként meglévő oszlopsoron légkábel építés, meglévő alépítményben földkábel behúzás, új földkábel létesítés, „N1” típusú megszakító szekrények, optikai kábel fogadására és az optikai hálózat kötés szerelvény védelmét biztosító „bálványok” kiépítésre kerüljenek az előterjesztés 7. számú melléklete szerint.
8. A Bizottság egyetért azzal, hogy a V-Hálózat Távközlési Zrt. beruházásában tervezett „Szombathely, Jászai Mari út - Krúdy utca 9056/5 hrsz-ú fűtőmű közelében található FTTS 3087 mobil bázisállomás optikai kábeles ellátása” tárgyú munka keretében a távközlési hálózat fejlesztéseként új földkábel kiépítésre kerüljön az előterjesztés 8. számú melléklete szerint.
9. A Bizottság egyetért azzal, hogy Szombathely, Kunc Adolf utca 8-18. számú társasházak csapadékvíz elvezetése kiépítésre kerüljön az előterjesztés 9. számú melléklete szerint.
10. A Bizottság egyetért azzal, hogy a „87-89. sz. főutak Szombathely északkeleti elkerülő, valamint az M87 gyorsforgalmi útra vonatkozó Kiviteli Tervdokumentáció tervezési feladatai” tárgyú munka keretében a Szombathely, Puskás Tivadar utcában 22 kV-os szabadvezeték földkábelre történő kiváltása megvalósuljon az előterjesztés 10. számú melléklete szerint.

**Felelős**: Dr. Nemény András polgármester

Horváth Soma, alpolgármester

Németh Ákos, a Fenntarthatósági és Klímastratégiai Szakmai Bizottság elnöke

(a végrehajtás előkészítéséért:

dr. Gyuráczné dr. Speier Anikó, a Városüzemeltetési és Városfejlesztési Osztály vezetője)

**Határidő:** azonnal